b'\n_START_ARTICLE_\nKorn (album)\n_START_SECTION_\nMusikkstil\n_START_PARAGRAPH_\nMusikalsk sett er sangene en fusjon med grunge rock (som igjen er en blanding av punk og heavy metal) i tillegg til hiphop og funk. Selv om disse elementene er kopiert fra andre band, inneholder albumet andre elementer som er unike for Korn, inkludert scat-sang p\xc3\xa5 \xc2\xabBall Tongue\xc2\xbb, og sekkepiper p\xc3\xa5 \xc2\xabShoots and Ladders\xc2\xbb, en sang som teksten er ett kompromiss med mesteparten barnehagerim._NEWLINE_\xc2\xabDaddy\xc2\xbb, sangen som avslutter albumet, er musikalskt og f\xc3\xb8lelsesmessig tungt. Med en introduksjon med harmonisert akapellavokaler ber artisten Jonathan Davis sin mor om tilgivelse, selv f\xc3\xb8r sangen er ordentlig i gang. Tekstene er sentrert rundt barnemishandling, et emne som ymtes innp\xc3\xa5 ved albumets illevarslende antydning til en voksen skygge som trenger innp\xc3\xa5 en unge som leker, basert p\xc3\xa5 erfaringen til Davis, dog ikke fra hans far. Sangen slutter med lyden av Davis som hulker.\n_START_SECTION_\nMeninger\n_START_PARAGRAPH_\nKorn er \xe2\x80\x93 diskutabelt \xe2\x80\x93 albumet som kan ta p\xc3\xa5 seg \xc3\xa6ren for begynnelsen av nu metal. Samtidig som Follow the Leader kommersielt sett er bandets mest suksessfulle album, har Korn bevist seg som det mest innflytelsesrike. Med innflytelse p\xc3\xa5 nyere nu metal-band som Limp Bizkit, Adema, Coal Chamber og Slipknot, og til og med enda mer etablerte band som Sepultura og Machine Head.  _NEWLINE_Dette albumet er ansett som Korns beste arbeide, b\xc3\xa5de av fans og ikke-fans, p\xc3\xa5 samme level. I 2001 utnevnte Q magazine det til ett av de 50 tyngste albumene igjennom tidene.\n_START_SECTION_\nAlbumkunst\n_START_PARAGRAPH_\nAlbumkunsten avbilder en ung jente p\xc3\xa5 en huske som blir overv\xc3\xa5ket av en mann, som har hender som ligner enten Edward Sakseh\xc3\xa5nd eller Freddy Kruegers (det ble senere \xc3\xa5penbart at mannen holder hestesko). Kornlogoen er plassert slik at den unge jentens skygge ser ut som om den akkurat har blitt hengt ved nakken av bokstaven \xc2\xabK\xc2\xbb (selv om dette kan ha v\xc3\xa6rt tilfeldig), og baksiden av coveret viser en tom huske, noe som gir assosiasjoner til bortf\xc3\xb8ring av barn. Kunsten p\xc3\xa5 insiden best\xc3\xa5r av en gutt med et lemlestet \xc3\xb8ye i diskbrettet og et bord dekket av pornoblader med etiketter som \xc2\xabl\xc3\xb8gner\xc2\xbb, \xc2\xabhore\xc2\xbb, og \xc2\xabprostituert\xc2\xbb som dekker \xc3\xb8ynene deres, leker, og en dokke med en edderkopp p\xc3\xa5 seg. Resten av albumskunsten fremstiller vage ting, m\xc3\xb8rke bandbilder og tekstene til \xc2\xabShoots and Ladders\xc2\xbb.\n_START_SECTION_\nTotaltsalg\n_START_PARAGRAPH_\nSiden utgivelsen i 1994 har albumet vist seg som en selger over tid, med over 2\xc2\xa0700\xc2\xa0000 kopier i USA alene, og er sertifisert til Dobbel platina av RIAA. Det er Korns tredje mest suksessfulle album til dags dato. Selv om albumet ble utgitt i 1994 kom plasseringen p\xc3\xa5 Billboard 200 i 1996.'